Oficialusis leidinys L 041 , 18/02/1993 p. 0007 - 0011

specialusis leidimas suomių kalba: skyrius 2 tomas 8 p. 0170

specialusis leidimas švedų kalba: skyrius 2 tomas 8 p. 0170



Komisijos reglamentas (EEB) Nr. 350/93 1993 m. vasario 17 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Komisijos reglamentu (EEB) Nr. 3800/92 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi tikslinga, kad pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal Komisijos reglamento (EEB) Nr. 3796/90 [3] 6 straipsnio nuostatas ir toliau galėtų ja remtis tam tikrą laiką, jei jis yra sudaręs sutartį, minimą Tarybos reglamento (EEB) Nr. 1715/90 [4] 14 straipsnio 3 dalies antrosios pastraipos a arba b punktuose; kadangi šiame reglamente numatytos priemonės atitinka Nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal Reglamento (EEB) Nr. 3796/90 6 straipsnio nuostatas ir toliau gali ja remtis dar 60 dienų nuo šio reglamento taikymo dienos, jei jis yra sudaręs sutartį, minimą Reglamento (EEB) Nr. 1715/90 14 straipsnio antrosios pastraipos a arba b punktuose. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. vasario 17 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 384, 1992 12 30, p. 8. [3] OL L 365, 1990 12 28, p. 17. [4] OL L 160, 1990 6 26, p. 1. -------------------------------------------------- PRIEDAS Prekių aprašymas | Klasifikavimas KN kodas | Paaiškinimas | (1) | (2) | (3) | 1.Lengvas megztas drabužis ilgomis rankovėmis iš vienspalvio audinio (65 % poliesterio ir 35 % medvilnės), skirtas viršutinei kūno daliai uždengti ir siekiantis žemiau juosmens. Priekyje drabužis iš dalies susegamas saga, dešinę pusę užmetus ant kairės. Prie rankovių galų prisiūtos dekoratyvinės megztos arba nertos ažūrinės juostos, o drabužio apačioje iš priekio yra du maždaug 23 cm ilgio skeltukai (marškiniai-palaidinukė) (žr. nuotrauką Nr. 515). | 61062000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 4 pastabą bei KN kodų 6106 ir 61062000 tekstus. Taip pat žr. Kombinuotosios nomenklatūros aiškinamąją pastabą, skirtą KN kodui 6106. | 2.Lengvas megztas berankovis drabužis (65 % poliesterio ir 35 % medvilnės), skirtas viršutinei kūno daliai uždengti ir siekiantis žemiau juosmens, apvalia priglundančia iškirpte be apykaklės, iš priekio iki juosmens visas susagstomas sagomis, dešinę pusę užmetus ant kairės. Abi priekio, kuris yra ilgesnis nei nugara, dalys nusmailėja žemyn (žr. nuotrauką Nr. 518). | 61062000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 4 pastabą bei KN kodų 6106 ir 61062000 tekstus. Taip pat žr. Kombinuotosios nomenklatūros KN kodo 6106 aiškinamąją pastabą. Smailėjantys galai skirti tik puošnumui. | 3.Abiem lytims skirtos megztos trumpikės (95 % medvilnės ir 5 % elastomerinių verpalų) su elastiniu juosmeniu ir elastinėmis prakarpomis kojoms, be prakarpos priekyje. Tarpkojo dalis yra plati, jos sukirpimas ir geras elastingumas leidžia, jei reikia, įdėti sauskelnes, todėl trumpikes gali mūvėti asmenys, sergantys šlapimo nelaikymu (žr. nuotrauką Nr. 512). | 61082100 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 8 pastabą bei KN kodų 6108 ir 61082100 tekstus. Gaminio negalima klasifikuoti pagal KN kodą 9021, kadangi jis negali saugoti nuo kūno iškraipymų ar juos atitaisyti, taip pat negali prilaikyti arba sutvirtinti organo po ligos arba operacijos. | 4.Lengvas megztas drabužis (65 % poliesterio ir 35 % medvilnės) ilgomis rankovėmis, skirtas viršutinei kūno daliai uždengti ir siekiantis žemiau juosmens. Jis turi smailą trikampę iškirptę, vidinius petukus, dekoratyvinį siuvinėjimą nugaroje ir priekyje bei siuvinėtas juosteles prie drabužio apačios ir rankovių galų (žr. nuotrauką Nr. 517). | 61099030 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 2 papildomąją pastabą bei KN kodų 6109, 610990 ir 61099030 tekstus. Taip pat žr. suderintos sistemos aiškinamąsias pastabas dėl 6109 pozicijos. | 5.Prigludęs megztas drabužis iš lastikinio (tampraus) aksomo (90 % medvilnės, 5 % poliesterio ir 5 % elastomerinių verpalų), su ilgomis rankovėmis, skirtas viršutinei kūno daliai uždengti ir siekiantis žemiau juosmens. Jis turi stačią prigludusią apykaklę, o nugaroje yra iš dalies užtraukiamas užtrauktuku. Drabužio rankovių galai ir apačia yra apsiūti (žr. nuotrauką Nr. 513). | 61102099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 8 pastabą bei KN kodų 6110, 611020 ir 61102099 tekstus. Taip pat žr. Kombinuotosios nomenklatūros aiškinamąsias pastabas, skirtas KN kodams 6106 ir 6110. | 6.Dviejų drabužių, pasiūtų iš trijų skirtingų spalvų megztų audinių (100 % sintetinių pluoštų), rinkinys, kurį sudaro:a)neperpučiama striukė ilgomis rankovėmis be pamušalo, su apykakle, iš priekio per visą ilgį užtraukiama užtrauktuku. Drabužio apačia ir rankovių galai yra sutraukti, virš juosmens yra dvi vidinės kišenės, o ant nugaros ir rankovių yra marginti arba siuvinėti papuošimai. Iš šonų ir ant rankovių yra prisiūtų austo skirtingų spalvų audinio gabalų; (žr. nuotrauką Nr. 511 A);b)kelnės nuo juosmens iki kulkšnių, be pamušalo, be užsegimo, o ties juosmeniu sutraukiamos raišteliu. Ant išorinių šonų nuo kelnių viršaus iki šlaunų vidurio yra tokių pačių prisiūtų austo audinio gabalų, kaip ir ant striukės. Drabužis turi dvi vidines kišenes, margintus arba siuvinėtus papuošimus ant vienos klešnės šlaunies aukštyje ir kitos klešnės apačioje (žr. nuotrauką Nr. 511 B). | 61121200 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6112 ir 61121200 tekstus. Taip pat žr. suderintos sistemos aiškinamąsias pastabas, skirtas 6112 pozicijai. | 7.Lengvas megztas berankovis drabužis iš dvispalvio audinio (100 % medvilnės), skirtas viršutinei kūno daliai uždengti ir siekiantis žemiau juosmens. Jis turi apvalią laisvą iškirptę be apykaklės. Iš priekio drabužis iš dalies susagstomas sagomis, kairę pusę užmetus ant dešinės. Iškirptė ir prakarpos rankovėms apsiūtos dekoratyviniu apskritai megztu siūlu (žr. nuotrauką Nr. 519). | 61142000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skyriaus 8 pastabą bei KN kodų 6114 ir 61142000 tekstus. | 8.Drabužis, pasiūtas iš trijų skirtingų spalvų austų audinių (100 % poliamido), skirtas apatinei kūno daliai uždengti nuo juosmens iki šlaunų vidurio, atskirai apgaubiantis kiekvieną koją ir neturintis susegimo ties juosmeniu. Juosmuo apjuosiamas tampria juosta ir sutraukiamas raišteliu. Drabužis iš abiejų šonų turi po vidinę kišenę, o prie juosmens yra prisiūtos megztos vidinės kelnaitės (65 % poliesterio ir 35 % medvilnės) (kaip šortų) (žr. nuotrauką Nr. 509). | 62046390 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 62 skyriaus 8 pastabą bei KN kodų 6204, 620463 ir 62046390 tekstus. Drabužio negalima klasifikuoti kaip maudymosi kelnaičių, nes dėl jo sukirpimo, bendros išvaizdos ir šoninių kišenių negalima manyti, kad jis skirtas mūvėti tik arba daugiausia kaip maudymosi kelnaitės. | 9.Lengvas austas drabužis ilgomis rankovėmis iš įvairiaspalvio audinio (100 % poliesterio), skirtas viršutinei kūno daliai uždengti ir siekiantis žemiau juosmens. Drabužis turi apykaklę ir smailą trikampę iškirptę, priekyje yra visas susagstomas sagomis, kairę pusę užmetus ant dešinės. Jis taip pat turi tris dekoratyvines sagas ties rankovių galais, o ties juosmeniu abiejuose šonuose yra elastiniai sutraukimai (palaidinukė) (žr. nuotrauką Nr. 516). | 62064000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6206 ir 62064000 tekstus. Taip pat žr. kombinuotosios sistemos aiškinamąsias pastabas, skirtas KN kodui 6206. | +++++ TIFF +++++ +++++ TIFF +++++ --------------------------------------------------